Lav et referat af nedenstående tekst:

Tekst:
Natten til mandag blev et lavtryk dannet i den nordvestlige del af Nordsøen. Lavtrykket har kurs mod Danmark, og forventes at gå i land i løbet af mandag aften med både sne og blæst. I den forbindelse er der udsendt varsel for snestorm i den nordlige del af Jylland. Varslet er gældende i perioden mandag klokken 19 til tirsdag klokken 17. Snestorm er defineret ved et snefald på mindst 10 centimeter sne i løbet af 6 timer, mens det samtidig blæser med mindst 10 meter i sekundet i middelvinden. Derudover skal sneen kunne fyge, hvilket giver risiko for meterhøje snedriver. I resten af landet er der også udsigt til sne og stedvis kraftig vind. Men snemængderne bliver ikke i nærheden af de nordjyske. Sådan rammer snestormen Allerede i de sene eftermiddagstimer begynder lavtrykkets fronter at sende sne ind over landet. I første omgang er det især Nordvestjylland, der vil opleve sne. I løbet af aftenen breder snevejret sig til en stor del af Jylland. Især Nordjylland kan efterhånden forvente kraftigt snefald. Ned langs vestkysten og i den sydlige del af Jylland bliver nedbøren primært som sne eller slud. Foruden sne, er vinden i aften- og nattetimerne tiltagende. Ud på natten vil snevejret i Nordjylland med tiden være en regulær snestorm. I nattetimerne fortsætter det vedvarende snefald i dele af Nordjylland, men efterhånden går det nogle steder over i snebyger. Længere mod syd og øst fortsætter lavtrykkets fronter med at give sne. Først til Fyn, og sidenhen til Sjælland, Lolland, Falster og Møn. Først tirsdag morgen ankommer sneen til Bornholm. Når vi står op tirsdag morgen er det med spredte snebyger i hele landet. I Nordjylland er det imidlertid fortsat med vedvarende snefald flere steder. Vindstød af stormstyrke Ud over snevejret er det samtidig en blæsende tirsdag, vi står op til. I de nordlige, sydlige og østlige landsdele forventes det at blæse med en frisk vind til kuling. Endnu kraftigere bliver vindstødene, der mange steder kan nå stormstyrke eller endda stærk storm. Og det er netop kombinationen af kraftig vind og sne, der i Nordjylland giver den forventede snestorm. Et kig på de akkumulerede snemængder frem til tirsdag eftermiddag viser, at det især er Nordjylland, der må forvente sne. Her kan der falde op mellem 20 og 30 centimeter sne. Lokalt kan der falde mere end 30 centimeter. I Midt- og Østjylland samt på Sjælland kan der forventes op mellem 4 og 10 centimeter sne. I resten af landet er der kun ganske lidt sne i prognoserne, og meget af det kan ende med at falde som slud. Tirsdag eftermiddag er der fortsat udsigt til sne over Nord- og Østjylland samt det nordlige Sjælland. Først tirsdag aften begynder snevejret for alvor at løje af.

Referat:
Fra mandag aften er der risiko for snestorm i Nordjylland.